Dame i gospodo, poštovane kolegice i kolege delegati, prisutni predstavnici Savjeta ministara i međunarodnih organizacija, poštovani predstavnici medija, srdačno vas pozdravljam i otvaram 10. sjednicu Doma naroda Parlamentarne skupštine Bosne i Hercegovine. Na sjednici je prisutno 12 delegata, od kojih tri iz bošnjačkog, pet iz hrvatskog i četiri iz srpskog naroda. Gospoda Sulejman Tihić, Mladen Ivanić i Hasan Bećirović iz opravdanih razloga nisu u mogućnosti da prisustvuju ovoj sjednici. Za 10. sjednicu Doma naroda predlažem sljedeći 1. Prijedlog zakona o Budžetu institucija BiH i međunarodnih obaveza BiH za 2011. godinu, (dostavljen od strane predsjedavajućeg Predsjedništva BiH, gospodina Željka Komšića, 30.12.2011. godine) Ovo je usaglašeni dnevni red Kolegijuma Doma naroda. Da li se neko javlja za riječ, radi eventualnih izmjena i dopuna? Prijavljenih nema. Zaključujem raspravu o dnevnom redu, a s obzirom da nema izmjene i dopune, dnevni red je usvojen i o njemu se ne glasa u skladu sa članom 60. Poslovnika Doma naroda. Prelazimo na jedinu tačku ovog današnjeg zasjedanja Ad. 1. Prijedlog zakona o Budžetu institucija BiH i međunarodnih obaveza BiH za 2011. godinu (dostavljen od predsjedavajućeg Predsjedništva BiH, gospodina Željka Komšića, 30.12.2011. godine)
Hvala lijepo. Pozdrav Vama, gospodine predsjedatelju, i kolegama ostalim. Jedna samo, možda nisam dobro shvatio. Hoćemo li se mi izjašnjavati o ovom proračunu? Mi smo usvojili zaključke Zastupničkog doma u istom tekstu, je li se to smatra da je onda usvojen i ovaj proračun ili moramo donositi posebnu odluku i, ne znam, malo smo možda prebrzo prešli preko ovoga Vašeg očitovanja o predloženim Vašim, odnosno zaključcima Doma. Pa evo, dok dobijemo i na papiru, ja bih molio da se možda vratimo ipak na makar malo rasprave o njima. Hvala lijepo.
Dakle, naravno, dužan sam da dam obješnjenje pošto je ovo bila i poslovnička intervencija, barem je imala takav karakter. Mi smo se izjašnjavali o aktu koji nam je uputio Predstavnički dom u dalju proceduru. Taj akt se neposredno odnosi na ona budžetska pitanja i na onaj način na koji se odnosi kako je opisano u zaključcima Predstavničkog doma. Da bismo se mi izjašnjavali o samom sadržaju budžeta, mi bi 4 morali imati tekst ovog budžeta, proslijeđen od Predstavničkog doma. Shodno tome, ustanovljena je sljedeća procedura odlukama Predstavničkog doma. A ona glasi: 'Predstavnički dom je dao princip kojim se govori o okviru u kome se budžet utvrđuje za 2011. godinu od strane Predsjedništva, a na nivou izvršenja za 2011. godinu budžeta i budžetskih obaveza, dok će Predsjedništvo da donese konačnu odluku o tome šta su sve stavke koje po samom izvršenju ulaze u takav tekst budžeta, pa će nakon toga Kolegijum Predstavničkog doma da taj dokument proslijedu „Službenom glasniku BiH“ radi objavljivanja u formi Zakona o ... Budžetu institucija i međunarodnim obavezama BiH.' Upravo zbog toga danas se sve ovo raspravlja u duhu u kome raspravljamo. I upravo su zbog toga i ovi zaključci koje smo predložili vezani za ovu materiju, na način na koji se odnose prema njoj. I ja razumijem, gospodine Merdžo, da je neobična situacija i molim vas da me ne pitate da li je to u skladu sa ovim ili onim. Ako ste dobili tekst predloženih zaključaka, ja bih vas sad pozvao da pređemo na izjašnjavanje. Molim da se pokrene izjašnjavanje. Zahvaljujem se. Od prisutnih 12 delegata, 'za' je glasalo 12 delegata (iz Federacije osam, iz Srpske četiri). S obzirom da postoji opšta i entitetska većina, konstatujem da su zaključci koji su predloženi na današnjoj sjednici Doma naroda, a usaglašeni u Kolegiju u ovom sastavu, usvojeni. Vrlo bih rado sad u nekom emotivnijem duhu da vam čestitam Novu godinu, ali znam da je sve ovo vjerovatno uticalo i na vaše obaveze. U svakom slučaju, nadam se da će nam biti bolja 2012. nego što nam je bila 2011. godina. Živjeli! Sjednica je završena u 11,23 sati.